ইবনে আল-রাওয়ান্দি
ইবনে আল-রাওয়ান্দি (৮২৭ খ্রি.-৯১১খ্রি.) একজন বিখ্যাত নাস্তিক দার্শনিক। তার পুরো নাম: আবু আল-হাসান আহমদ ইবনে ইয়াহিয়া ইবনে ইসহাক আল-রাওয়ান্দি। তিনি ইসলামের প্রারম্ভিক দিকের সংশয়বাদী ও ধর্মসমালোচক। শুরুর দিকে তিনি ছিলেন একজন মুতাযিলা পণ্ডিত, কিন্তু পরে মুতাযিলা মতবাদ বর্জন করেন। ইসলাম ও প্রত্যাদিষ্ট ধর্ম পরিত্যাগ করে মুক্তচিন্তক হওয়ার আগে তিনি কিছু সময়ের জন্য শিয়া ইসলামের সংস্পর্শে আসেন। মৃত্যুর পর তার কোনো বই টিকে না থাকলেও সমালোচক ও সমর্থক মুসলিম লেখকদের লেখনিতে তার চিন্তা-ভাবনার কথাবার্তা লিপিবদ্ধ রয়েছে।